шеги за Пилоти
През неотдавнашната война САЩ - Сърбия сърбите си купили от Русия най-модерния самолет за времето си. Ще го управлява, разбира се, най-опитният сръбски пилот. Сяда той в самолета и потегля ...
 Изведнъж в далечината забелязва F16, отваря упътването и чете:
 "За един самолет F16, натиснете жълтото копче".
 Натиснал го той, излетяла една ракета и свалила противника. Зарадвал се пилотът на новата машина, но не щеш ли пред него се появили изневиделица още два F16. Отваря книжката и чете:
 "За два F16, натиснете оранжевото копче".
 Натиснал го той, излетели две ракети и свалили едновременно двамата противници. Сърбинът вече пеел патриотични песни, когато пред него, сякаш от никъде се появила цяла ескадрила F16. Пребледнял и с разтреперени ръце - отваря книжката и чете:
 "За цяла ескадрила F16, натиснете червеното копче". 
 Натиснал го той, отзад се отворил дървен сандък, излязъл един руснак и казал:
 - Ставай, аз ще карам!